_شيماء :يابت صحصحي معايا كده ولاالفرحة نسيتك نفسك هكون معاكم إزاي وأنا هجيب هشام اوريه حبيبته بتخونه ومستغفلاه إزاي مع واحد تاني شغلي مخك معايا كده بصي أنتي تيجي أنتي وعزة وهيكون معاها المبلغ هتلاقوا طارق بعربيته هتسلموه الفلوس هيأخدها في شنطة عربيته ويقفل عليها علشان ماتتسرقش وبعدين هو يدخل الكلية وينفذ خطته في ميعادها لما البت تنزل الكافتيريا وأنتم بقي تبعدوا في مكان بعيد عن أي حد وهادي كده وتكونوا معاه عالفون تعرفوا الأخبار من بعض وأنا بقي أكون جبت هشام وجيت افرجه وأول مانلاقيهم الاتنين طالعين من الكلية في إيد بعضهم أقوم أنا وهشام طالعين في العربية وأنتم اطلعوا في تاكسي ورانا لحد مانروح للشقة اللي طارق هيأخد ياسمين فيها وطبعاً وقتها هشام أخويا هيشوف ويصدق وينصدم وهيجي البيت مصدوم وحزين ومكسور قلبه وهيفسخ خطوبته من البت دي وتبقي كده خلصت خطتنا ووصلنا لهدفنا وحققناه كمان ياروحي ….